Document ID: 31978R0686

31978R0686
L 093/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 686/78 НА КОМИСИЯТА
от 6 април 1978 година
за установяване на допълнителни разпоредби относно отпускането на възстановявания при износ за рибни продукти
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската икономическа общност,
като взе предвид Регламент (ЕИО) № 100/76 на Съвета от 19 януари 1976 г. относно общата организация на пазара на рибни продукти (1), последно изменен с Регламент (ЕИО) № 2560/77 (2),
като взе предвид Регламент (ЕИО) № 110/76 на Съвета от 19 януари 1976 г. за установяване на общи правила за отпускането на възстановявания при износ в сектора на рибните продукти и на критериите за определяне на сумите на тези възстановявания (3) и по-специално член 7, параграф 3 от него,
като има предвид, че продукти с произход от Общността се замразяват и/или преработват на борда на кораби, плаващи под флага на страни, които не са членки; като има предвид, че след замразяването и преработката тези продукти те се изнасят;
като има предвид, че икономическите условия, при които се извършват тези операции са сравними с условията, при които се извършват операциите в страни, които не са членки, където себестойността на продукцията е значително по-ниска от тази в Общността; като има предвид, че отпускането на възстановявания при износ за замразените и/или преработени продукти при тези условия води до неоправдани икономически предимства за тези продукти;
като има предвид, че мерките, предвидени в настоящия регламент, са в съответствие със становището на Управителния комитет по рибни продукти;
ПРИЕ НАСТОЯЩИЯ РЕГЛАМЕНТ:
Член 1
За целите на режима на възстановявания при износ рибните продукти с произход от Общността, замразени и/или преработени на борда на кораб, регистриран в трета страна и плаващ под флага на трета страна, се считат за продукти, които не са с произход от Общността.
Член 2
Настоящият регламент влиза в сила на 29 април 1978 г.
Прилага се за износа, за който приключените митническите формалности по износа са в сила от тази дата.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 април 1978 година.

Labels: 17
5
8
3
6